cyanic-selkie/wikianc huggingface dataset:
মার্গারেট সুলাভান
মার্গারেট ব্রুক সুলাভান (১৬ মে ১৯০৯ - ১ জানুয়ারি ১৯৬০) ছিলেন একজন মার্কিন অভিনেত্রী। তিনি ১৯২৯ সালে মঞ্চে অভিনয়ের মধ্য দিয়ে তার কর্মজীবন শুরু করেন। ১৯৩৩ সালে তিনি পরিচালক জন এম. স্টালের নজর কাড়েন এবং একই বছর অনলি ইস্টারডে চলচ্চিত্র দিয়ে বড় পর্দায় তার অভিষেক ঘটে।
সুলাভান মূলত মঞ্চে কাজ করতে পছন্দ করতেন এবং মাত্র ১৬টি চলচ্চিত্রে কাজ করেছেন, তন্মধ্যে চারটি জেমস স্টুয়ার্টের বিপরীতে। তাদের এই যুগল বেশ জনপ্রিয়তা লাভ করে, এবং এই যুগলের উল্লেখযোগ্য চলচ্চিত্র হল দ্য মর্টাল স্ট্রর্ম ও দ্য শপ অ্যারাউন্ড দ্য কর্নার। তিনি ১৯৩৮ সালের থ্রি কমরেডস চলচ্চিত্রে তার কাজের জন্য শ্রেষ্ঠ অভিনেত্রী বিভাগে একাডেমি পুরস্কারের মনোনয়ন লাভ করেন। ১৯৪০-এর দশকের শুরুতে তিনি বড় পর্দায় থেকে অবসরে যান, কিন্তু ১৯৫০ সালে তিনি পুনরায় ফিরে আসেন এবং তার শেষ চলচ্চিত্র নো স্যাড সংস ফর মি-এ কাজ করেন। এরপর তিনি কেবল মঞ্চেই কাজ করেছেন।
প্রারম্ভিক জীবন
সুলাভান ১৯০৯ সালের ১৬ই মে ভার্জিনিয়া অঙ্গরাজ্যের নরফোকে জন্মগ্রহণ করেন। তার পিতা কর্নেলিয়াস সুলাভান ছিলেন একজন ধনাঢ্য স্টকব্রোকার এবং তার স্ত্রী গারল্যান্ড কাউন্সিল সুলাভান। তার ছোট ভাই কর্নেলিয়াস ও সৎবোন লুইস গ্রেগরি। শৈশবের শুরুর বছরগুলোতে তাকে অন্যান্য শিশুদের থেকে আলাদা রাখা হয়েছিল। তিনি পায়ের পেশিজনিত জটিলতায় ভোগছিলেন, যার ফলে তিনি হাটতে পারতেন না এবং ছয় বছর পর্যন্ত তিনি অন্য শিশুদের সাথে মিশতে পারেননি। এই রোগ থেকে আরোগ্য লাভের পর তিনি রোমাঞ্চকর ও বালকসুলভ শিশুতে পরিণত হন এবং তার সামাজিক শ্রেণি সচেতন পিতামাতার মানা সত্ত্বেও দরিদ্র প্রতিবেশী শিশুদের সাথে খেলাধুলা করতে পছন্দ করতেন।
মদিনা মসজিদ (বঙ্গ)
থাম্ব| নতুন মদীনা মসজিদের গম্বুজ সহ নিজামত ইমামবাড়া বাঁদিকে পুরাতন মদীনা মসজিদের সাথে দেখা যাচ্ছে। মদিনা মসজিদ হল ভারতের পশ্চিমবঙ্গের মুর্শিদাবাদের নিজামত দুর্গের প্রাঙ্গণের একটি মসজিদ। দুর্গের প্রাঙ্গণে দুটি মদীনা মসজিদ রয়েছে, পুরানোটি নবাব সিরাজ উদ-দৌলা ১৮ শতকে এবং নতুনটি নবাব মনসুর আলী খান ১৮৪৬ সালে নির্মাণ করেছিলেন।
মার্গারেট সুলাভান
কর্মজীবন
সুলাভান ১৯৩৩ সালের ১৬ই মে তার ২৪তম জন্মদিনে হলিউডে আগমন করেন। একই বছর অনলি ইস্টারডে দিয়ে তার চলচ্চিত্রে অভিষেক ঘটে। তিনি সতর্কতার সাথে গল্প নির্বাচন করতেন। তিনি অনলি ইস্টারডে চলচ্চিত্রে তার অভিনয়ে অসন্তুষ্ট ছিলেন। ১৯৩৩ সালের ১০ই নভেম্বর দ্য নিউ ইয়র্ক হেরাল্ড ট্রিবিউন-এর পর্যালোচনায় রিচার্ড ওয়াটস জুনিয়র লিখেন, "সুলাভান সহানুভূতি, বুদ্ধিদীপ্ত বাকসংযম ও সত্যনিষ্ঠ অনুভূতি সহকারে বিয়োগান্ত ও প্রেম পিয়াসী নায়িকা চরিত্রে কাজ করেছেন।"
মদিনা মসজিদ (বঙ্গ)
পুরানো মসজিদটি ছিল নবাব সিরাজ উদ-দৌলা নির্মিত পুরানো নিজামত ইমামবাড়ার একটি অংশ, নিজামত ইমামবাড়া ১৮৪২ সালের আগুনে আংশিকভাবে পুড়ে যায়, ও ১৮৪৬ সালের ডিসেম্বর মাসে ২৩ তারিখ আবারও আগুন লাগলে ইমামবাড়া সম্পূর্ণরূপে পুড়ে যায়। ১৮৪৬ সালের এই অগ্নিকাণ্ডে পুরানো মদীনা মসজিদ রক্ষা পেয়েছিল ফলে ওই জায়গাতেই মসজিদটি রেখে দেওয়া হয়। নবাব মনসুর আলী খান ১৮৪৭ সালে বর্তমান নিজামত ইমামবাড়া নির্মাণ করার সময় তিনি নতুন ভবনের ভিতরে আরেকটি মদীনা মসজিদ নির্মাণ করেন। তাই মদীনা বা মদীনা মসজিদ বলতে উভয় মসজিদকেই বোঝায়। উভয়ই ভাগীরথী নদীর তীরে হাজারদুয়ারি প্রাসাদের দক্ষিণ মুখের সমান্তরালে অবস্থিত। পুরানোটি নতুনটির থেকে একটু দক্ষিণে এবং ক্লক টাওয়ারের পশ্চিমে এবং বাচ্চাওয়ালি টোপের ঠিক পাশেই রয়েছে।
ইতিহাস এবং বৈশিষ্ট্য
থাম্ব| মুর্শিদাবাদের নিজামত দুর্গের প্রাঙ্গণে পুরানো মদীনা মসজিদ। পুরানো মসজিদ নবাব সিরাজ-উদ-দৌলা কর্তৃক নির্মিত হয়। এটি তৈরির সময় মক্কা থেকে মাটি আনা হয় ও ভিত্তির সাথে মিশ্রিত করা হয় যাতে এটি স্থানীয় মুসলিম সম্প্রদায়ের দরিদ্র সদস্যদের ইসলামের পাঁচটি স্তম্ভের একটি হজের অভিজ্ঞতা অর্জনের সুযোগ করে দিতে পারে। প্রাথমিকভাবে কাঠের তৈরি, পুরানো ইমামবাড়াটি ১৮৪২ সালে আগুনে ক্ষতিগ্রস্ত হয় এবং ১৮৪৬ সালে দ্বিতীয় আগুনে সম্পূর্ণরূপে ধ্বংস হয়ে যায়। তবে পুরাতন মদীনা মসজিদ আগুন থেকে বেঁচে যায়। পুরানো মসজিদটি নবাব মনসুর আলীখান কর্তৃক নির্মিত মসজিদের তুলনায় ছোট এবং এটি একক গম্বুজ বিশিষ্ট।
বর্তমান ইমামবাড়াটি ১৮৪৭ সালে সাদেক আলী খানের তত্ত্বাবধানে নির্মিত হয়েছিল। এই ইমামবাড়ার মধ্যেই রয়েছে নতুন মদীনা মসজিদ।
নতুন মসজিদটি একটি উঁচু বেধির উপর নির্মিত ও আলংকারিক চীনা টাইলস দিয়ে সজ্জিত। এর ভিত্তিপ্রস্তরে কারবালার মাটি রয়েছে। কথিত আছে যে, অতীতে মেম্বারদালান ও মদিনা মসজিদের মাঝখানে একটি ঝর্ণা ছিল। মসজিদের খিলান এবং দেয়াল কুরআনের পাঠ দ্বারা অলঙ্কৃত।
মঞ্জিরী আত্মারাম প্রভু
মঞ্জিরী আত্মারাম প্রভু (জন্মঃ ৩০ সেপ্টেম্বর ১৯৬৪) একজন ভারতীয় লেখিকা, টেলিভিশন প্রযোজক এবং চলচ্চিত্র নির্মাতা। তিনি ভারতে রহস্য-কল্পকাহিনীর প্রথম লেখিকা হিসাবে স্বীকৃত, এ কারণে ভারতীয় গণমাধ্যম তাকে 'দেশি আগাথা ক্রিস্টি' নামে সম্বোধন করে থাকে।  তিনি পুনে আন্তর্জাতিক সাহিত্য উৎসবের প্রতিষ্ঠাতা-পরিচালক।
প্রারম্ভিক জীবন
মঞ্জিরী আত্মারাম প্রভু ১৯৬৪ সালের ৩০ সেপ্টেম্বর ভারতের পুনে তে জন্মগ্রহণ করেন। তার বাবা আত্মারাম প্রভু এক ব্যবসায়ী এবং মা বিশিষ্ট জ্যোতিষী শোভা প্রভু। তিনি তার পরিবারের পাঁচ ভাইবোনের মধ্যে অন্যতম। মঞ্জিরী অল্প বয়সে এনিড ব্লাইটন এবং আগাথা ক্রিস্টির সাহিত্যকর্ম হতে অনুপ্রাণিত হয়ে উপন্যাস নিয়ে গবেষণা শুরু করেছিলেন। তিনি সেন্ট জোসেফ উচ্চ বিদ্যালয়ে পড়াশোনা করেছেন এবং ফার্গুসন কলেজ এবং পুনে বিশ্ববিদ্যালয় থেকে স্নাতক এবং ফরাসি ভাষায় স্নাতকোত্তর করেছেন। অতঃপর মুম্বাইয়ের সোফিয়া কলেজ থেকে 'সামাজিক গণমাধ্যম ও যোগাযোগ' বিষয়ে স্নাতকোত্তর ডিপ্লোমা সম্পন্ন করেন এবং পুনে বিশ্ববিদ্যালয় হতে যোগাযোগ বিজ্ঞানে পিএইচডি সম্পন্ন করেছেন।
গ্রন্থপঞ্জি
১৯৯৪ হতে ২০১৯ পর্যন্ত মঞ্জিরী প্রভুর প্রকাশিত গ্রন্থ তালিকা নিম্নরূপ-
পুরস্কার এবং স্বীকৃতি
মঞ্জিরী প্রভুর অর্জিত উল্লেখযোগ্য পুরস্কারের তালিকা নিম্নরূপ-
নিশাত মজুমদার
নিশাত মজুমদার (জন্ম: ৫ জানুয়ারি, ১৯৮১) একজন বাংলাদেশী, যিনি প্রথম বাংলাদেশী নারী হিসেবে ২০১২ সালের ১৯ মে শনিবার সকাল নয়টা ৩০ মিনিটে এভারেস্ট শৃঙ্গ জয় করেছেন।
জন্ম ও শিক্ষাজীবন
নিশাত মজুমদারের জন্ম ১৯৮১ সালে লক্ষ্মীপুরে। তার বাবার নাম আবদুল মান্নান মজুমদার। তিনি ব্যবসায়ী। তার মার নাম আশুরা মজুমদার। এ দম্পতির চার সন্তানের মধ্যে নিশাত মজুমদার দ্বিতীয়। তিনি ১৯৯৭ সালে ঢাকার ফার্মগেটের বটমূলী হোম উচ্চ বালিকা বিদ্যালয় থেকে মাধ্যমিক, ১৯৯৯ সালে শহীদ আনোয়ার গার্লস কলেজ থেকে উচ্চমাধ্যমিক এবং ঢাকা সিটি কলেজ থেকে হিসাববিজ্ঞানে স্নাতক ও স্নাতকোত্তর করেছেন।
এভারেস্টের চূড়ায়
নিশাত মজুমদার ২০১২ সালের ১৯ মে শনিবার সকাল নয়টা ৩০ মিনিটে এভারেস্ট চূড়ায় পা রাখেন।
পুরস্কার ও সম্মাননা
বঙ্গবন্ধু জাতীয় আ্যডভেঞ্চার উৎসব, ২০২০
১১ জানুয়ারী, ২০২০ বঙ্গবন্ধু জাতীয় আ্যডভেঞ্চার উৎসব, ২০২০ এ বঙ্গবন্ধু আ্যডভেঞ্চার সম্মাননা পুরস্কার লাভ করেন।
ঢাকা ওয়াসা
৫ জুন ২০১২ মঙ্গলবার দুপুর ১২টায় রাজধানীর কারওয়ান বাজার ঢাকা ওয়াসা ভবনের চতুর্থ তলায় অনাড়ম্বর অনুষ্ঠানের মাধ্যমে তাকে ঢাকা ওয়াসা পুরস্কার ও সম্মাননা স্বরূপ ওয়াসার পক্ষ থেকে নিশাতকে ৫ লক্ষ টাকার চেক ও ক্রেস্ট, এবং তার জন্য বাসা বরাদ্দ করা হয়। কারিগরি কল্যাণ সমিতির পক্ষ থেকে তাকে ২৫ হাজার টাকার চেক প্রদান করা হয়।
যুব ও ক্রীড়া মন্ত্রণালয়
নিশাত মজুমদার সহ এভারেস্ট বিজয়ী বাংলার চার সন্তানকে এক লাখ টাকা করে পুরস্কার ঘোষণা করে যুব ও ক্রীড়া মন্ত্রণালয়।
অনন্যা
ওশেনিয়া ফুটবল কনফেডারেশন
ওশেনিয়া ফুটবল সংস্থা বা ওএফসি (Oceania Football Confederation) ওশেনিয়া অঞ্চলের বিভিন্ন দেশের ফুটবল সংস্থাগুলোর প্রধান পরিচালনাকারী সংস্থার দায়িত্ব পালন করছে। এটি মহাদেশীয় পর্যায়ের প্রধান ছয়টি আন্তর্জাতিক সংস্থার একটি হিসেবে পরিগণিত। নিউজিল্যান্ডসহ পার্শ্ববর্তী টোঙ্গা, ফিজি এবং অন্যান্য প্রশান্ত মহাসাগরীয় দ্বীপপুঞ্জের রাষ্ট্রসমূহ ওএফসির সদস্য। ওশেনিয়া অঞ্চলের ফুটবল খেলার মানোন্নয়ন, ফিফা বিশ্বকাপের যোগ্যতা নির্ধারণী খেলাগুলো পরিচালনার দায়িত্ব পালন করে থাকে এ সংস্থাটি।
বৈশ্বিক প্রধান ছয়টি কনফেডারেশনের একটি হলেও ওএফসি সবচেয়ে ছোট সংস্থা হিসেবে পরিচিত। ফুটবল খেলার তেমন জনপ্রিয়তা নেই ঐ সকল দ্বীপরাষ্ট্রগুলোই মূলতঃ এর সদস্য। বৈশ্বিক পর্যায়ের ফুটবলের আন্তর্জাতিক প্রতিযোগিতায় এ অঞ্চল থেকে দলগুলো তেমন প্রভাব বিস্তার করতে পারেনি কিংবা উচ্চ পর্যায়ের ক্লাব দলগুলোতেও ফুটবলারদের তেমন অংশগ্রহণ নেই। ২০০৬ সালের সংস্থার বৃহৎ ও সর্বাপেক্ষা সফলতম দল অস্ট্রেলিয়া সদস্যপদ প্রত্যাহার করে নেয়। এরফলে নিউজিল্যান্ড সংস্থার বৃহৎ সদস্যরূপে আসীন হয়েছে।
ইতিহাস
১৯৬৬ সালে ওএফসি প্রতিষ্ঠিত হয়। প্রতিষ্ঠাতা সদস্য হিসেবে ছিল -
১৯৯৬ সালে ফিফা কর্তৃপক্ষ ওএফসিকে পূর্ণাঙ্গ সংস্থারূপে স্বীকৃতি দেয় ও ফিফা নির্বাহী পরিষদের সদস্যপদ প্রদান করে। ১৯৯৮ সালে ওএফসি নতুন লোগো উন্মোচন করে। সংস্থার দি ওয়েভ নামে আনুষ্ঠানিকভাবে সাময়িকী প্রকাশ করা হয়। ২৪ মে, ২০০৪ তারিখে নিউ ক্যালেডোনিয়া ১১তম সদস্য হিসেবে ওএফসিতে অন্তর্ভুক্ত হয়। ১ জানুয়ারি, ২০০৬ তারিখে অস্ট্রেলিয়া ওএফসি থেকে সদস্যপদ প্রত্যাহার করে নেয় ও এশিয়ান ফুটবল কনফেডারেশনে স্থানান্তরিত হয়। ২০০৮ সালে সহযোগি সদস্য নর্দার্ন ম্যারিয়ানা আইল্যান্ডও সদস্যপদ প্রত্যাহার করে ও ২০০৯ সালে এএফসিতে কোয়াসি-মেম্বার হিসেবে যোগ দেয়। ২০০৯ সালের শেষার্ধ্বে পালাউও একই মর্যাদা নিয়ে এএফসিতে আবেদন করেছিল।
সদস্য
২০০৬ সালে অস্ট্রেলিয়া ওএসফি'র সদস্য পদ থেকে নিজেদের নাম প্রত্যাহার করে নেয়। পরবর্তীতে দলটি এশিয়ান ফুটবল কনফেডারেশনে অন্তর্ভুক্ত হয়। ওএফসিতে বর্তমানে ১১টি পূর্ণাঙ্গ সদস্য ও ৩টি সহযোগী ফুটবল সংস্থা সদস্য হিসেবে রয়েছে।
১ = ওএফসি'র সহযোগী সদস্য; কিন্তু, ফিফা সদস্য নয়।
হেনরি ডেভিড থরো
হেনরি ডেভিড থরো (Henry David Thoreau; ১২ই জুলাই, ১৮১৭ – ৬ই মে ১৮৬২) একজন মার্কিন প্রকৃতিবাদী, নিবন্ধকার, কবি ও দার্শনিক ছিলেন। তিনি একজন শীর্ষস্থানীয় তুরীয়বাদী। তাঁর ওয়াল্ডেন নামক গ্রন্থে তিনি প্রাকৃতিক পরিবেশে সরল জীবনযাপনের উপরে তাঁর চিন্তাধারা প্রকাশ করেন। আর সিভিল ডিজোবিডিয়েন্স ("নাগরিক অবাধ্যতা") শীর্ষক নিবন্ধে (আদিতে যেটি রেজিস্ট্যান্স টু সিভিল গভার্নমেন্ট অর্থাৎ "নাগরিক সরকারের বিরুদ্ধে প্রতিরোধ" শিরোনামে প্রকাশিত হয়েছিল) তিনি অন্যায্য রাষ্ট্রের বিরুদ্ধে অবাধ্যতা প্রদর্শনের স্বপক্ষে যুক্তি প্রদান করেন। এই দুইটি রচনাকর্মের জন্য তিনি সর্বাধিক খ্যাতি অর্জন করেন।
থরোর গ্রন্থ, রচনা, নিবন্ধ, রোজনামচা ও কবিতাগুলির সংখ্যা বিপুল; এগুলি ২০ খণ্ডে প্রকাশিত হয়েছে। তাঁর দীর্ঘস্থায়ী অবদানগুলির মধ্যে প্রাকৃতিক ইতিহাস ও দর্শনের উপরে তাঁর রচনাবলী বিশেষভাবে উচ্চার্য, যেগুলিতে তিনি এমন সব পদ্ধতি ও গবেষণালব্ধ ফলাফল উল্লেখ করেন, যেগুলি বর্তমান যুগের বাস্তুবিজ্ঞান ও পরিবেশগত ইতিহাসবিদ্যাগুলিতে ব্যবহৃত হয়ে থাকে; একই সাথে এগুলি বর্তমান যুগের পরিবেশবাদ আন্দোলনের উৎস হিসেবে বিবেচিত। তাঁর সাহিত্যিক শৈলীতে প্রকৃতির নিবিড় পর্যবেক্ষণ, ব্যক্তিগত অভিজ্ঞতা, হুলফোঁটানো বাগালঙ্কার, প্রতীকী অর্থ, ঐতিহাসিক লোকজ্ঞান, ইত্যাদির মেলবন্ধন ঘটেছে। একই সাথে তাঁর রচনায় কাব্যিক সংবেদনশীলতা, কঠোর দার্শনিক নীতিপরায়ণতা ও ব্যবহারিক খুঁটিনাটির প্রতি মনোনিবেশের প্রমাণ পাওয়া যায়। থরো শত্রুভাবাপন্ন উপাদান, ঐতিহাসিক পরিবর্তন, প্রাকৃতিক অবক্ষয়, ইত্যাদির বিরুদ্ধে টিকে থাকার ধারণাটি নিয়ে গভীরভাবে আগ্রহী ছিলেন; একই সাথে তিনি আবর্জনা ও মোহ-মায়া বর্জন করে জীবনের সত্যিকারের অপরিহার্য প্রয়োজনগুলি আবিষ্কারের পক্ষে প্রচারণা চালান।
থরো সমগ্র জীবন ধরে মার্কিন যুক্তরাষ্ট্রে ক্রীতদাস প্রথা উচ্ছেদের জন্য কাজ করেন। তিনি তাঁর বক্তৃতাগুলিতে পলায়নকৃত ক্রীতদাস আইনগুলিকে আক্রমণ করেন এবং একই সাথে ওয়েন্ডাল ফিলিপসের রচনাবলীর প্রশংসা করেন ও ক্রীতদাস প্রথার উচ্ছেদবাদী জন ব্রাউনকে সমর্থন করেন। নাগরিক অবাধ্যতা বিষয়ে থরো-র দর্শন পরবর্তীকালে লেও তলস্তোয়, মহাত্মা গান্ধী ও মার্টিন লুথার কিং জুনিয়রসহ আরও অনেক ঐতিহাসিক ব্যক্তিত্ত্বের রাজনৈতিক চিন্তাধারা ও কর্মকাণ্ডকে প্রভাবিত করে।
থরোকে কদাচিৎ একজন নৈরাজ্যবাদী হিসেবে উল্লেখ করা হয়। সিভিল ডিজোবিডিয়েন্স রচনাটিতে তিনি লিখেছিলেন: "আমি হৃষ্টচিত্তে এই মূলমন্ত্রটি গ্রহণ করি, যা বলে যে—'সেই সরকারই সেরা, যে সরকার সবচেয়ে কম শাসন করে' এবং আমি এই মূলমন্ত্রটি আরও দ্রুত ও আরও প্রণালীবদ্ধভাবে কার্যকর হতে দেখতে চাই। কার্যকর করা হলে শেষ বিচারে এটি যেটিতে পরিণত হবে, যা আমিও বিশ্বাস করি, তা হল —'সেই সরকারই সেরা যেটি কোনও শাসনই করে না;' যখন মানুষ এর জন্য প্রস্তুত হবে, তখন তারা ঐ ধরনের সরকারের অধিকারী হবে। [...] আমি এক্ষুনি সরকারের অনুপস্থিতি চাই না, কিন্তু এক্ষুনি একটি উন্নততর সরকার চাই।"
টুটসান
টুটসান,বৈজ্ঞানিক নাম: Hypericum androsaemum হাইপারিকাম এন্ড্রোসেমাম।
বর্ণনা
হাইপারিকাম এন্ড্রোসেমাম, বা হাইপেরিকাম অ্যান্ড্রোসাইমাম, পৃথিবীরকিছু অংশে আগাছা, এমনকি আক্রমণাত্মক হতে পারে। এই বিষয়টি মাথায় রেখে, তিনটি জাত ('ম্যাটিস', 'পিকাসো' এবং 'পোলক' নতুন, অ-আক্রমণকারী নার্সারি ফসল বিকাশের প্রচেষ্টার অংশ হিসাবে উত্তর ক্যারোলিনা স্টেট ইউনিভার্সিটিতে প্রজনন ও মূল্যায়ন করা হয়েছিল। তিনটিই ট্রিপলয়েড, বীজহীন।, প্রজাতির বৈশিষ্ট্যযুক্ত টুটসানের অ-আক্রমণাত্মক রূপ। 'ম্যাটিস' চাষ একটি গাঢ় বেগুনি ব্লাশ দ্বারা সংমিশ্রিত হয় এবং এই প্রজাতির অন্যান্য প্রজাতির মতো, প্রশান্ত মহাসাগরীয় উত্তর-পশ্চিমের মতো শীতল জলবায়ুতে ইউএসডিএ জোন 6 এবং 7-এ সবচেয়ে ভাল বৃদ্ধি পায় এবং পরিপক্বতার সময়ে, উচ্চতায় পৌঁছাবে 2 থেকে 3 ফুট। টুটসানের সাধারণ নামটি এসেছে ফরাসি শব্দ থেকে পুরানো ঔষধি ব্যবহারের ক্ষেত্রে। টুটসান ছড়ানোর পরিবর্তে গুঁড়ি তৈরি করছে এবং এটি স্ব-বপনের মাধ্যমে অবাধে বৃদ্ধি পায়। এটি মাঝারি, সুনিষ্কাশিত, দোআঁশ, অম্লীয় মাটিতে সবচেয়ে ভাল জন্মে। উদ্ভিদটি পিএইচের বিস্তৃত পরিসর সহ্য করে এবং রোদে বা ছায়ায় ভাল করে, তবে রৌদ্রোজ্জ্বল অবস্থানে ফুল ভাল হয়। এটি প্রতিষ্ঠিত হলে খরা সহনশীল। শীতকালে আপনার শিকড় গুলিকে মালচ করা উচিত এবং যদি 5 জোনে শীত তীব্র হয় তবে গাছটি আবার মারা যেতে পারে। যদি তাই হয়, মাটিতে কেটে ফেলুন এবং শিকড় বসন্তে নতুন অঙ্কুর জন্মাবে।
সাধারণ নাম অ্যাম্বার, হাইপারিকাম, সেন্ট জনস ওয়ার্ট টুটসান, মিষ্টি অ্যাম্বার, টুটসান উৎপত্তি টুটসান (কুইন্সল্যান্ড, নিউ সাউথ ওয়েলস, ভিক্টোরিয়া, তাসমানিয়া, ওয়েস্টার্ন অস্ট্রেলিয়া এবং উত্তরের রাজত্ব ধরে পরিব্যপ্ত।এই প্রজাতির আদি নিবাস দক্ষিণ ও পশ্চিম ইউরোপ, উত্তর আফ্রিকা এবং এশিয়া মাইনর (অর্থাৎ ভূমধ্যসাগরীয় অঞ্চল)।
চাষ
অস্ট্রেলিয়ার নাতিশীতোষ্ণ অঞ্চলে তুতসান ( হাইপেরিকাম অ্যান্ড্রোসাইমাম ) বাগানের শোভাকর হিসেবে চাষ করা হয়েছে। ন্যাচারালাইজড ডিস্ট্রিবিউশন এই প্রজাতিটি দক্ষিণ এবং উত্তর-পূর্ব ভিক্টোরিয়াতে সবচেয়ে সাধারণ এবং বিস্তৃত। তাসমানিয়া এবং পূর্ব নিউ সাউথ ওয়েলসের কিছু অংশে এটি স্থানীয়ভাবে প্রচুর। এবং সম্ভবত দক্ষিণ-পশ্চিম অস্ট্রেলিয়ায় প্রাকৃতিকীকরণ করা হয়েছে।
বাসস্থান
নাতিশীতোষ্ণ অঞ্চলের আগাছা যা স্যাঁতসেঁতে এবং ছায়াময় আবাসস্থল পছন্দ করে। এটি সাধারণত বন্ধ বন, বন প্রান্ত, খোলা বনভূমি, জলপথ, বর্জ্য এলাকায় এবং কখনও কখনও চারণভূমিতেও পাওয়া যায়।
অভ্যাস
একটি ছোট, খাড়া (অর্থাৎ খাড়া), দীর্ঘজীবী (অর্থাৎ বহুবর্ষজীবী) গুল্ম সাধারণত 0.3-1 মিটার লম্বা হয়, তবে মাঝে মাঝে 1.5 মিটার বা তার বেশি উচ্চতায় পৌঁছায়।
বিশিষ্ট বৈশিষ্ট্য
একটি ছোট দীর্ঘজীবী গুল্ম সাধারণত সরু, কিছুটা কাঠের, সামান্য ডানাযুক্ত ডালপালা সহ 1 মিটার পর্যন্ত লম্বা হয়। এর সবুজ বা লালচে পাতা বিপরীতভাবে সাজানো, লোমহীন এবং হয় ডাঁটাবিহীন বা কান্ড-আঁকড়ে থাকা। এর ফুলে (1.5-3 সেমি জুড়ে) পাঁচটি হলুদ পাপড়ি এবং পাঁচটি সবুজ বর্ণের সিপাল রয়েছে যা প্রায় একই আকারের। এর মাংসল বেরি (7-12 মিমি জুড়ে) প্রাথমিকভাবে সবুজ রঙের হয় তবে পরিপক্ব হওয়ার সাথে সাথে লাল এবং তারপর বেগুনি বা কালো হয়ে যায়। ডালপালা এবং পাতা ডালপালা সরু, কিছুটা কাঠের এবং দুটি শিলা বা ছোট 'ডানা' বিশিষ্ট। এই শাখার বেশ কিছু কান্ড সাধারণত প্রতি বছর গাছের গোড়ায় একটি কাঠের মুকুট থেকে বের হয়। সাধারণত অল্প বয়সে এই কান্ডের ডগা লালচে হয়। পাতাগুলি (3.5-15 সেমি লম্বা এবং 3-8 সেমি চওড়া) সাধারণত উজ্জ্বল সবুজ রঙের হয়, তবে প্রায়শই শরৎকালে একটি স্বতন্ত্র লালচে আভা থাকে। এই পাতাগুলি ডালপালা বরাবর বিপরীতভাবে সাজানো, লোমহীন এবং ডাঁটাবিহীন বা কান্ড-আঁকড়ে থাকা। এগুলি হয় ডিম আকৃতির রূপরেখা ডিম্বাকৃতি বা আয়তাকার এবং সম্পূর্ণ মার্জিন রয়েছে। চূর্ণ পাতা একটি স্বতন্ত্র 'তরকারির মতো' গন্ধ দেয়।
ফুল এবং ফল
হলুদ ফুল (1.5-3 সেমি জুড়ে) ছোট গুচ্ছে জন্মে, প্রতিটিতে 2-15টি ফুল থাকে, শাখার ডগায়। তাদের পাঁচটি পাপড়ি (6-12 মিমি লম্বা) এবং পাঁচটি অবিরাম সবুজ বর্ণের সিপাল রয়েছে যা প্রায় পাপড়ির মতো লম্বা। প্রতিটি ফুলে অসংখ্য পুংকেশর এবং তিনটি শৈলীর শীর্ষে একটি ডিম্বাশয় রয়েছে। বসন্ত ও গ্রীষ্মকালে ফুল ফোটে। ফল প্রথম দিকে সবুজ হয় কিন্তু পরিপক্ব হওয়ার সাথে সাথে লাল এবং পরে বেগুনি বা কালো রঙের হয়। এগুলি মাংসল, গোলাকার বেরি (7-12 মিমি জুড়ে) যাতে অসংখ্য বীজ থাকে। এই বীজগুলি বাদামী রঙের, ছিদ্রযুক্ত এবং প্রায় 1 মিমি লম্বা।
প্রজনন এবং বিচ্ছুরণ
'টুটসান হাইপারিকাম এন্ড্রোসেমাম এই প্রজাতি বীজ দ্বারা প্রজনন করে। এই বীজগুলি যানবাহন, যন্ত্রপাতি এবং জল দ্বারা বিচ্ছুরিত হতে পারে, তবে সাধারণত পাখি এবং অন্যান্য প্রাণী যে ফল খায় তাদের দ্বারা ছড়িয়ে পড়ে। এগুলি কাদা, দূষিত কৃষি পণ্য এবং ডাম্প করা বাগানের বর্জ্যেও ছড়িয়ে পড়তে পারে।
ঔষধি ব্যবহার
ব্যবহার: সতর্কতা: অযাচাই করা তথ্য পাতাগুলি ক্ষতগুলিতে প্রয়োগ করা হয়, এবং পেটেচ হিসাবে। নিকোলাস কুলপেপার, তার 1653 সালের প্রকাশনা Culpeper's Complete Herbal-এ বলেছেন, "টুটসান কলেরিক হিউমার শুদ্ধ করে... সায়াটিকা এবং গেঁটেবাত নিরাময় করতে এবং আগুনে জ্বালাপোড়া সারাতে।" এটি রক্তপাত বন্ধ করবে এবং ক্ষত এবং ঘা নিরাময় করবে। আপাতদৃষ্টিতে এটি ঠিক একইভাবে কাজ করে যদি এটি গিলে ফেলা হয় বা সালভ বা মলম হিসাবে ব্যবহার করা হয়। যেসব বেরি সাদা/সবুজ থেকে লাল, কালো হয়ে যায় সেগুলো বিষাক্ত।
পরিবেশগত প্রভাব
টুটসান ( হাইপেরিকাম অ্যান্ড্রোসাইমাম ) ভিক্টোরিয়াতে একটি উল্লেখযোগ্য পরিবেশগত আগাছা এবং নিউ সাউথ ওয়েলস এবং তাসমানিয়াতে একটি পরিবেশগত আগাছা হিসাবে বিবেচিত হয়। এটিকে পশ্চিম অস্ট্রেলিয়ায় একটি সম্ভাব্য পরিবেশগত আগাছা হিসাবেও দেখা হয় এবং দুটি প্রাকৃতিক সম্পদ ব্যবস্থাপনা অঞ্চলে অগ্রাধিকারযোগ্য পরিবেশগত আগাছা হিসাবে তালিকাভুক্ত করা হয়। এই প্রজাতিটি নাতিশীতোষ্ণ অস্ট্রেলিয়ার নাতিশীতোষ্ণ রেইনফরেস্ট, আর্দ্র স্ক্লেরোফিল বন, উন্মুক্ত বনভূমি এবং রিপারিয়ান এলাকার একটি গুরুতর আগাছা। এটি প্রায়শই ঘন স্ট্যান্ড তৈরি করে যা দেশীয় গুল্মভূমির তলদেশে মাটির উদ্ভিদ এবং ছোট ছোট ঝোপঝাড়কে দমিয়ে দেয়। টুটসান ( হাইপেরিকাম অ্যান্ড্রোসাইমাম ) গভীর ছায়া সহ্য করে এবং স্যাঁতসেঁতে, ছায়াযুক্ত স্থান এবং বনের প্রান্ত পছন্দ করে, তবে খোলা, রৌদ্রোজ্জ্বল স্থানেও স্থাপন করতে পারে। এটি স্থানীয় প্রজাতির সাথে দৃঢ়ভাবে প্রতিদ্বন্দ্বিতা করে নীরবচ্ছিন্ন গুল্মভূমিতে আক্রমণ করতে পারে। অন্যান্য গাছপালা বাদ দিয়ে পুরো পাহাড়ি এলাকা ঢেকে রাখা যেতে পারে। টুটসান ( হাইপেরিকাম অ্যান্ড্রোসেমাম) বর্তমানে ভিক্টোরিয়াতে সবচেয়ে উদ্বেগের বিষয়, যেখানে এটি স্যাঁতসেঁতে এবং ভেজা স্ক্লেরোফিল বন, উষ্ণ এবং শীতল নাতিশীতোষ্ণ রেইনফরেস্ট এবং রিপারিয়ান গাছপালাগুলির জন্য একটি গুরুতর হুমকি হিসাবে বিবেচিত হয়। এই প্রজাতিটি ভিক্টোরিয়ার বেশ কয়েকটি পরিবেশগত আগাছার তালিকায় উপস্থিত রয়েছে (যেমন কোলাক অটওয়ে শায়ার, ইয়ারা রেঞ্জের শায়ার, নিলুম্বিক শায়ার, নক্স সিটি, ব্যানিউল সিটি, কিংস্টন সিটি এবং গলবার্ন ব্রোকেন ক্যাচমেন্ট) এবং কিছু অঞ্চলে এটিকে ক্ষতিকারক ঘোষণা করা হয়েছে। এটি Otway, Strzelecki এবং Dandenong রেঞ্জে সাধারণ এবং এই অঞ্চলে (যেমন শেরব্রুক ফরেস্ট এবং মরওয়েল ন্যাশনাল পার্ক) বিভিন্ন সংরক্ষণ এলাকায় আক্রমণ করেছে। উদাহরণস্বরূপ, ম্যানসফিল্ডের কাছাকাছি একটি অবস্থান, এটি একটি প্রভাবশালী প্রজাতি যা রাস্তার ধার থেকে স্থানীয় বুশল্যান্ডে কয়েকশ মিটার পর্যন্ত বিস্তৃত, যা স্থানীয় প্রজাতির ঘনত্বকে ব্যাপকভাবে হ্রাস করে। নিউ সাউথ ওয়েলসে, টুটসান ( হাইপেরিকাম অ্যান্ড্রোসাইমাম ) প্রধানত বিস্তৃত সিডনি এবং ব্লু মাউন্টেন অঞ্চলে উদ্বেগের বিষয়। এটি সিডনি উত্তর অঞ্চলে সতর্কতামূলক আগাছা হিসাবে তালিকাভুক্ত করা হয়েছে এবং এটি ব্লু মাউন্টেন এলাকায় (যেমন পিট পার্ক এবং জেনোলান কেভস রিজার্ভে) বুশল্যান্ড এবং সংরক্ষণ এলাকার একটি আগাছা। দক্ষিণ নিউ সাউথ ওয়েলসের কোসিয়াসকো ন্যাশনাল পার্কেও টুটসান ( হাইপেরিকাম অ্যান্ড্রোসাইমাম ) সংক্রমণের খবর পাওয়া গেছে।
আইন প্রণয়ন
এই প্রজাতিটি নিম্নলিখিত রাজ্য এবং অঞ্চলগুলিতে আইনের অধীনে ঘোষণা করা হয়েছে: ভিক্টোরিয়া: C7 - কোরাঙ্গামাইট, পোর্ট ফিলিপ ওয়েস্ট, পোর্ট ফিলিপ ইস্ট, গলবার্ন, নর্থ ইস্ট, ওয়েস্ট গিপসল্যান্ড এবং ইস্ট গিপসল্যান্ড অঞ্চলে একটি আঞ্চলিকভাবে নিয়ন্ত্রিত আগাছা, যেখানে জমির মালিকদের অবশ্যই এটি নিয়ন্ত্রণ করার জন্য সমস্ত যুক্তিসঙ্গত পদক্ষেপ নিতে হবে এবং তাদের জমিতে এর বিস্তার রোধ করতে হবে এবং তাদের জমি সংলগ্ন রাস্তার ধারে। পশ্চিম অস্ট্রেলিয়া: P1 - রাজ্যে বাণিজ্য, বিক্রয় বা চলাচল প্রতিরোধ করা হয়েছে এবং P2 - নির্মূল করা হবে (সমস্ত রাজ্য জুড়ে)।
ব্যবস্থাপনা
এই প্রজাতির ব্যবস্থাপনা সম্পর্কে তথ্যের জন্য নিম্নলিখিত সংস্থানগুলি দেখুন: কৃষি ও খাদ্য পশ্চিম অস্ট্রেলিয়ার ডিপার্টমেন্ট এই প্রজাতির উপর তথ্য পৃষ্ঠা, যা অনলাইন উপলব্ধ http://www.agric.wa.gov.au।
অনুরূপ প্রজাতি
টুটসান ( হাইপেরিকাম এন্ড্রোসাইমাম ) ফ্লেয়ার টুটসান ( হাইপেরিকাম এক্স ইনোডোরাম ) এর মতো এবং তুলনামূলকভাবে সেন্ট জন'স ওয়ার্ট ( হাইপেরিকাম পারফোরাটাম ), ক্যানারি আইল্যান্ড সেন্ট জন'স ওয়ার্ট ( হাইপেরিকাম ক্যানারিয়েন্স ), সেন্ট পিটারস ওয়ার্ট ( হাইপেরিকাম টেট্রাং এবং হাইপেরিকাম টেরাং ) এর মতো। হাইপারিকাম ( হাইপেরিকাম ট্রাইকোট্রিফোলিয়াম )। এই প্রজাতিগুলি নিম্নলিখিত পার্থক্য দ্বারা আলাদা করা যেতে পারে: টুটসান অপেক্ষাকৃত বড় এবং চওড়া পাতা রয়েছে (5-15 সেমি লম্বা এবং 3-8 সেমি চওড়া) যেগুলো ডিমের আকৃতির রূপরেখা (অর্থাৎ ডিম্বাকৃতি), ডিম্বাকৃতি (অর্থাৎ উপবৃত্তাকার) বা আয়তাকার। হলুদ ফুল তুলনামূলকভাবে বড় (2-3 সেমি জুড়ে) এবং পাঁচটি স্থায়ী সবুজ রঙের সিপাল থাকে যা প্রায় পাপড়ির মতো লম্বা। এর ফল মাংসল, গোলাকার বেরি (8-12 মিমি জুড়ে) যা পরিপক্ব হওয়ার সাথে সাথে লাল এবং তারপর বেগুনি বা কালো হয়ে যায়। এর পাতাগুলি চূর্ণ করার সময় একটি স্বতন্ত্র তরকারির মতো গন্ধ দেয়। ফ্লেয়ার টুটসান হাইপারিকাম এন্ড্রোসেমাম তুলনামূলকভাবে ছোট এবং চওড়া পাতা রয়েছে (সাধারণত প্রায় 5 সেমি লম্বা) যেগুলো ডিমের আকৃতির রূপরেখায় (অর্থাৎ ডিম্বাকৃতি) বা আয়তাকার। হলুদ ফুলগুলি তুলনামূলকভাবে বড় (প্রায় 2.5 সেমি জুড়ে) এবং পাঁচটি স্থায়ী সবুজ রঙের সেপাল রয়েছে যা প্রায় পাপড়ির মতো লম্বা। এর ফল মাংসল, গোলাকার বা প্রসারিত বেরি যা পরিপক্ব হওয়ার সাথে সাথে লাল বা গোলাপী এবং তারপর কালো হয়ে যায়। এর পাতা গুঁড়ো করলে তীব্র গন্ধ বের হয় না। সেন্ট জনস ওয়ার্ট ( হাইপেরিকাম পেরফোর্যাটাম ) অপেক্ষাকৃত ছোট এবং সরু পাতা রয়েছে (5-40 মিমি লম্বা এবং 1.5-12 মিমি চওড়া) যা আকারে সরুভাবে ডিমের আকৃতির রূপরেখা (সংকীর্ণ-ডিম্বাকৃতি) থেকে দীর্ঘায়িত (অর্থাৎ ল্যান্সোলেট বা রৈখিক)।. হলুদ ফুল তুলনামূলকভাবে বড় (1-3 সেমি জুড়ে) এবং তাদের পাপড়িগুলি তাদের সিপালের চেয়ে অনেক লম্বা। এর ফল শুকনো ক্যাপসুল (5-10 মিমি লম্বা) যা পরিপক্ব হলে বাদামী হয়ে যায়। ক্যানারি আইল্যান্ড সেন্ট জন'স ওয়ার্ট ( Hypericum canariense ) তুলনামূলকভাবে বড় এবং সরু পাতা রয়েছে (2-7 সেমি লম্বা এবং 1-2 সেমি চওড়া) যা সংকীর্ণভাবে ডিম্বাকৃতি (অর্থাৎ উপবৃত্তাকার) থেকে দীর্ঘায়িত (অর্থাৎ ল্যান্সোলেট)। হলুদ ফুল তুলনামূলকভাবে বড় (2.5-3 সেমি জুড়ে) এবং তাদের পাপড়িগুলি তাদের সিপালের চেয়ে অনেক বেশি লম্বা। এর ফল শুকনো ক্যাপসুল (5-10 মিমি লম্বা) যা পরিপক্ব হলে বাদামী হয়ে যায়। সেন্ট পিটারস ওয়ার্টের ( হাইপেরিকাম টেট্রাপ্টেরাম ) অপেক্ষাকৃত ছোট পাতা রয়েছে (3 সেমি পর্যন্ত লম্বা) যা ডিমের আকৃতির রূপরেখা (অর্থাৎ ডিম্বাকৃতি) থেকে সরু ডিম্বাকৃতি (অর্থাৎ উপবৃত্তাকার)। হলুদ ফুল তুলনামূলকভাবে ছোট (প্রায় 12 মিমি জুড়ে) এবং তাদের পাপড়িগুলি তাদের সিপালের চেয়ে অনেক বেশি লম্বা। এর ফল শুকনো ক্যাপসুল (5-10 মিমি লম্বা) যা পরিপক্ব হলে বাদামী হয়ে যায়। জটযুক্ত হাইপারিকাম ( Hypericum triquetrifolium ) এর ছোট পাতা রয়েছে (5-15 মিমি লম্বা) যা তীরের মাথার আকৃতির এবং সাধারণত কান্ডের সাথে ঘনিষ্ঠভাবে চাপানো হয়। হলুদ ফুল তুলনামূলকভাবে ছোট (10-15 মিমি জুড়ে) এবং তাদের পাপড়িগুলি তাদের সিপালের চেয়ে অনেক লম্বা। এর ফল ছোট শুকনো ক্যাপসুল (3-4 মিমি লম্বা) যা পরিপক্ব হলে বাদামী হয়ে যায়। অস্ট্রেলিয়ায় অন্যান্য নেটিভ এবং ন্যাচারালাইজড হাইপেরিকাম প্রজাতি রয়েছে, তবে এই গাছগুলি সাধারণত আকারে ছোট এবং তাদের ফল শুকনো ক্যাপসুল।
শোভাবাজার
শোভাবাজার (Shovabazar) ভারতের পশ্চিমবঙ্গের কলকাতা জেলার অন্তর্গত উত্তর কলকাতার একটি অঞ্চল।
ইতিহাস
সুতানুটিতে প্রথম বসতি স্থাপনকারী ছিলেন সপ্তগ্রামের প্রতিষ্ঠিত ব্যবসায়ী শেঠ ও বসাক এবং তারা এই এলাকার বেশিরভাগ জঙ্গল পরিষ্কার করিয়ে ছিলেন। বসাকেদের গৃহদেবতা শ্যাম রায়ের(কৃষ্ণ) নাম অনুসারে পার্শ্ববর্তী এলাকার নাম শ্যামবাজার রাখা হয়। শোভারাম বসাক ছিলেন অষ্টাদশ শতাব্দীর কলকাতার এক বিশিষ্ট বাঙালি ধনী ব্যবসায়ী। রামচরণ দেব মেদিনীপুর জঙ্গলে বর্গীদের( মারাঠা ডাকাতের) হাতে নিহত হলে তার বিধবা স্ত্রী তিন পুত্র ও পাঁচ কন্যাকে সঙ্গে নিয়ে তাদের গোবিন্দপুরের বাড়িতে ফিরে আসেন। সেই বাড়িটিও হুগলী নদীর গর্ভে যায়। তারা আড়পুলিতে আসেন, সেখান থেকে সুতানুটির শোভাবাজারে। ছোট ছেলে নবকৃষ্ণ মায়ের উত্‍সাহে ইংরেজি, ফারসি ও আরবি শিখে ওয়ারেন হেস্টিংসের ফারসি শিক্ষক নিযুক্ত হন।  পরে মহারাজা নবকৃষ্ণ দেব বিখ্যাত ও প্রতিপত্তিশালী হন। । ব্রিটিশদের পলাশীর যুদ্ধে বিজয়ী হওয়ার পর তাদের গোবিন্দপুরের বুকে নতুন ফোর্ট উইলিয়াম গড়ে তোলার সিদ্ধান্তের পর শোভাবাজারের মহিমান্বিত দিনগুলি শুরু হয়। গ্রামের বাসিন্দাদের ক্ষতিপূরণ দেওয়া হয় এবং তালতলা, কুমোরটুলী ও শোভাবাজার এলাকায় জমি প্রদান করা হয়।
মহারাজা নবকৃষ্ণ দেব শোভাবাজারে শোভাবাজার রাজবাড়ি (প্রাসাদ) নির্মাণ করেন। অনেকে মনে করেন তিনি শোভারাম বসাকের থেকে এটা নেন এবং জাঁকজমক ও বিশালতার জন্য তার পছন্দ মিলিয়ে এটিকে বাড়িয়ে তৈরী করেন। তিনি সিরাজউদ্দৌলার মৃত্যুর পর রামচাদ রায়, আমীর বেগ ও মীরজাফরের সঙ্গে গোপন কোষাগার থেকে আট কোটি টাকার মূল্যবান সম্পদ অর্জন করেছিলেন।
মহারাজা নবকৃষ্ণ দেব আপার চিতপুর রোড (এখন রবীন্দ্র সরণি) থেকে আপার সার্কুলার রোড (এখন আচার্য প্রফুল্ল চন্দ্র রোড) পর্যন্ত রাস্তা নির্মাণ করেন এবং স্বনামে নামকরণ করেছিলেন। যাইহোক, রাস্তার অর্ধেক গ্রে স্ট্রীটের (এখন অরবিন্দ সরণি) সঙ্গে মিলে যায়, অন্য অর্ধেক শোভবাজার স্ট্রিট হয়ে যায়। এর উত্তরের রাস্তা রাজা নবকৃষ্ণ স্ট্রিট নামকরণ করা হয়।
দেব পরিবারের মধ্যে যাঁদের নামে রাস্তা হয়েছিল তারা হলেন: রাজা গোপী মোহন দেব, রাজা স্যার রাধাকান্ত দেব, রাজা রাজেন্দ্র নারায়ণ, রাজা মহেন্দ্র নারায়ণ, রাজা দেবেন্দ্র নারায়ণ (দত্তক পক্ষ), রাজা রাজ কৃষ্ণ, রাজা কালী কৃষ্ণদেব বাহাদুর মহারাজ কমল কৃষ্ণ, মহারাজা বাহাদুর, স্যার নরেন্দ্র কৃষ্ণ, এবং রাজা বাহাদুর হরেন্দ্র কৃষ্ণ (নিজের পক্ষ)।
ভৌগোলিক অবস্থান
শোভাবাজার, কলকাতা পৌরসংস্থার ৯ নং ওয়ার্ডে বিস্তৃত এবং এর উত্তরে বাগবাজার, পূর্বে শ্যামবাজার, দক্ষিণে নিমতলা এবং পশ্চিমে হুগলী নদী।
সংস্কৃতি
১৭৫৭ সালে শোভাবাজার রাজবাড়ির মহারাজা নবকৃষ্ণ দেব দুর্গা পূজা শুরু করেন। তিনি পূজার জন্য একটি ধারা তৈরি করেন যা কলকাতার উঠতি বণিক শ্রেণির মধ্যে একটি রেওয়াজ এবং আভিজাত্যের প্রতীক হয়ে ওঠে। পারিবারিক দুর্গা পূজায় যোগদানকারী ইংরেজদের সংখ্যা প্রতিপত্তির একটি সূচক হয়ে ওঠে। ধার্মিক সঙ্কোচ দুরে সরিয়ে রাখা হয়। নর্তকীরা বেশিরভাগই মুসলিম ঘরানার থেকে ছিল। ইংরেজরা নর্তকীদের সাথে নাচে অংশগ্রহণ করতেন, উইলসন হোটেল থেকে আনা গরু এবং শুয়োরের মাংসর সাথে ভোজন করতেন এবং তাদের হৃদয়ের তৃপ্তি অনুযায়ী আকণ্ঠ পান করতেন।
শোভাবাজার দুর্গা পূজা কাছাকাছি দুটি বাড়ীতে দুই ভাগে বিভক্ত, কিন্তু পূজাগুলি তাদের বৈশিষ্ট্যগত পার্থক্যের সঙ্গে বিরাজমান। একটি  রাজা নবকৃষ্ণ দেবের দত্তক পুত্রের বংশধরদের, অন্যটি তার নিজের বংশধরদের। পুজাদুটি বর্তমানে বড় বাড়ীর পূজা ও ছোট বাড়ীর পূজা নামে বিখ্যাত। এখানে কার্তিক ইংরেজদের মত পাতলুন পরিহিত। বেশীরভাগ দুর্গাপুজায় গণেশ দেবতা প্রথাগত ধুতি চাদর পরিহিত হতেন, কিন্তু শোভাবাজারে তিনি জগৎ শেঠের মারোয়াড়ি পূর্বপুরুষদের দ্বারা পূজিত একটি মূর্তি এবং দুর্গামুর্তি মুঘল বা অবধের নবাবদের শৈলীতে নির্মিত গহনা পরিহিত ছিলেন। আগের দিনে নিধু বাবু ও অ্যান্টনি ফিরিঙ্গি এবং ভোলা ময়রার মত কবিয়ালরা নর্তকী এবং বাইজীদের সঙ্গে দৃষ্টি আকর্ষনের জন্য প্রতিযোগিতায় অংশ নিতেন। ঐতিহ্য অনুসারে শোভাবাজার রাজবাড়ীর অ-ব্রাহ্মণ পৃষ্ঠপোষকগণের, দেবীকে কোন রকম অন্নভোগ বা চালের নির্মিত কোন ভোগ দেওয়ার অনুমতি ছিলনা, তারা দেবীকে গৃহে নির্মিত মিষ্টি ভোগ দিতেন। গত ২৫০ বছর ধরে, বর্ধমান থেকে হালুইকর (ঐতিহ্যবাহী ময়রা) প্রজন্ম শোভাবাজার রাজবাড়ীতে আসেন এবং লোভনীয় জিবেগজা, খাজা এবং নিমকি তৈরি করেন।
শিকাগোতে অনুষ্ঠিত বিশ্ব ধর্ম মহাসভায় যোগদানের পর স্বামী বিবেকানন্দকে শোভাবাজার রাজবাড়ির দালানে নাগরিক অভ্যর্থনা দেওয়া হয়।
শোভাবাজার রাজবাড়ি কলকাতা পৌরসংস্থা দ্বারা ঐতিহ্য ভবন হিসাবে চিহ্নিত করা হয়।
অন্যান্য
দেব পরিবার ছাড়াও, ভাগ্যকুলের রায় পরিবার এবং নট্য পরিবার (যাত্রার অগ্রদূত) আশপাশের বেশিরভাগ স্থাপত্য ও সাংস্কৃতিক বৈশিষ্ট্যে অবদান দিয়েছেন। নট্টদের পুতুলবাড়ী (মূর্তি ঘর) পর্যটকদের জন্য একটি প্রধান আকর্ষণ ছিল। ১৮৮৬ সালে প্রতিষ্ঠিত শোভাবাজার ক্লাবটি এখনও ফুটবল এবং ব্যাডমিন্টন টুর্নামেন্টের আয়োজন করে এবং তরুণ প্রজন্মকে তাদের মূল শাখায় সংযুক্ত রাখে।
আরও দেখুন
রাজা নবকৃষ্ণ দেব
গোল তালাব
গোল তালাব (Gol Talab বা Gol Talaab; বাংলা অর্থ: গোলাকার পুকুর )। পুরান ঢাকার ইসলামপুরে আহসান মঞ্জিল এর উত্তর-পশ্চিম দিকে ও বুড়িগঙ্গা নদীর উত্তর-পশ্চিম দিকে ডিম্বাকৃতির গোল তালাব এর অবস্থান।
আলুকদিয়া ইউনিয়ন
আলুকদিয়া ইউনিয়ন বাংলাদেশের খুলনা বিভাগের চুয়াডাঙ্গা জেলার চুয়াডাঙ্গা সদর উপজেলার একটি ইউনিয়ন পরিষদ। এটি ৫১.৮০ কিমি২ (২০.০০ বর্গমাইল) এলাকা জুড়ে অবস্থিত এবং ২০০১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ৩০,০৬১ জন। ইউনিয়নটিতে মোট গ্রামের সংখ্যা ১০টি ও মৌজার সংখ্যা ৩টি।
মাথাব্যথা
মাথাব্যথা (Headache) খুবই সাধারণত একটি সমস্যা।প্রত্যেক মানুষই জীবনের কোনো না কোনো সময় মাথাব্যথায় আক্রান্ত হয়ে থাকেন। মাথাব্যথা আসলে কোনো রোগ নয় বরং একটি উপসর্গ মাত্র। মাথাব্যথার অনেক রকমভেদ আছে যেমন মাইগ্রেন, টেনশন-টাইপ মাথাব্যথা, ক্লাস্টার মাথাব্যথা ইত্যাদি। ঘনঘন মাথাব্যথা প্রাত্যহিক পারিবারিক ও কর্মজীবনকে বিষাদময় করে তুলতে পারে। এছাড়া তীব্র মাথাব্যথা ডিপ্রেশনের ঝুঁকি বাড়ায়।
মাথাব্যথার অনেক কারণ থাকতে পারে। মাথাব্যথার খুব সাধারণ কারণগুলো হলো ক্লান্তি, পর্যাপ্ত ঘুমের অভাব, মানসিক চাপ, ঔষধের প্রতিক্রিয়া, সর্দি, সাইনুসাইটিস, মাথায় আঘাত, দাঁতের রোগ, খুবই ঠাণ্ডা পানীয় বা খাবার খুব দ্রুত খেয়ে ফেলা ইত্যাদি। রোগ নির্ণয়ের সুবিধার্থে মাথাব্যথাকে প্রাইমারি ও সেকেন্ডারি এই ক্যাটাগরিতে ভাগ করা হয়। মাইগ্রেন, টেনশন মাথাব্যথা ইত্যাদি প্রাইমারি ক্যাটাগরিতে পড়ে অপরদিকে মাথায় আঘাত বা টিউমার, ইনফেকশন ইত্যাদি সেকেন্ডারি ক্যাটাগরিতে পড়ে।
মাথাব্যথার চিকিৎসা নির্ভর করে এর কারণের উপর তবে সবক্ষেত্রেই ব্যথানাশক ঔষধের ব্যবহার করা হয়।
জরিপে দেখা গেছে কোনো একটি নির্দিষ্ট বছরে প্রায় অর্ধেক প্রাপ্তবয়স্ক লোকই মাথাব্যথায়য় ভুগে থাকে। এর মধ্যে টেনশন-টাইপ মাথাব্যথার রোগী সবচেয়ে বেশি প্রায় ১.৬ বিলিয়ন যা মোট জনসংখ্যার প্রায় ২১.৮%। এরপরেই মাইগ্রেনের অবস্থান। প্রায় ৮৪৮ মিলিয়ন (১১.৭%) ব্যক্তি মাইগ্রেনের সমস্যায় ভুগেন।
সৈয়দপুর উপজেলা
সৈয়দপুর বাংলাদেশের নীলফামারী জেলার অন্তর্গত একটি উপজেলা।
প্রশাসনিক এলাকা
সৈয়দপুর উপজেলা ১টি পৌরসভা ও ৫টি ইউনিয়ন নিয়ে গঠিত।
পৌরসভা:
ইউনিয়ন সমূহ:
ইতিহাস
সৈয়দপুর থানা একটি অনেক পুরাতন থানা। ১৯১৫ সালে সৈয়দপুর থানা প্রতিষ্ঠিত হয়। অধিকাংশদের মতে ভারত বর্ষের কুচ বিহার থেকে আগত মুসলিম সাইয়্যেদ পরিবার প্রথমে এ অঞ্চলে বসবাস শুরু করেন। উক্ত সাইয়্যেদ পরিবারের নামানুসারে প্রথমত সাইয়্যেদপুর পরে সৈয়দপুর নামকরণ করা হয়। বিগত ০৭/১১/৮২ তারিখে মান উন্নীত থানা হিসেবে প্রশাসনিক কার্যক্রম শুরু হয়। এ উপজেলার আয়তন ১২১.৬৮ বর্গ কিঃ মিঃ। ২০০১ সালের আদম শুমারী অনুযায়ী মোট লোক সংখ্যা - ২,৬৪,৪৬১ জন। এর মধ্যে পুরুষ-১,৩৩,৭৩৭ জন এবং মহিলা- ১,৩০,৭২৪ জন। শিক্ষার হার ৫৪.৬%। তদানিমতন পূর্ব পাকিস্তান আমলে সৈয়দপুর সিটি টাউন ছিল। কালের চক্রে তাহা বিলুপ্ত হইয়াছে। কিন্তু বর্তমান প্রেক্ষাপটে সিটি টাউনের চেয়েও কাজে কর্মে জেলা শহরের রুপ নিয়াছে। সৈয়দপুরে বিভাগ পূর্ব ভারত বর্ষের বিহার, উত্তর প্রদেশ, মধ্য প্রদেশ, আসাম, পশ্চিম বাংলা, রাজস্থান, কাশ্মিরের লোকজন স্থায়ীভাবে এখানে এসে বসবাস করছে। এখানে রয়েছে বিভিন্ন ভাষাভাষি মানুষের একত্রে বসবাস।
অন্যান্য উপজেলা থেকে সৈয়দপুর একটি ব্যতিক্রমধর্মী উপজেলা । এ উপজেলার অধিকাংশ লোকজন শহর এলাকায় বসবাস করে।
এ শহরে একটি সেনানিবাস এবং বাংলাদেশের একমাত্র ই.এম.ই সেন্টার ও স্কুল আছে। এখানে একটি বিমান বন্দরও আছে। পানি উন্নয়ন বোর্ডের একটি বিভাগ এবং সড়ক ও জনপথ বিভাগের একটি উপ-বিভাগ রয়েছে। একটি ছোট আকারে বিদ্যুৎ উৎপাদন কেন্দ্রও রয়েছে। এখানে একটি বিসিক শিল্প এস্টেট রয়েছে। যেখানে পুরো এলাকা জুড়েই শিল্প কারখানা স্থাপিত হয়েছে এবং বর্তমানে চালু রয়েছে। এ এস্টেট সম্প্রসারণের জন্য ব্যবসায়ী ও উদ্যোক্তাদের পক্ষ থেকে জোর দাবী রয়েছে।
রেলওয়েকে কেন্দ্র করে এ শহর গড়ে উঠলেও সময়ের বিবর্তনে এ শহর উত্তরাঞ্চলের অন্যতম প্রধান বাণিজ্য কেন্দ্র হিসেবে প্রতিষ্ঠা লাভ করেছে। পরিবহনের ক্ষেত্রে সৈয়দপুর বৃহত্তর রংপুর, দিনাজপুরসহ ৮টি জেলার করিডোর বা নার্ভ সেন্টার হিসেবে পরিচিত।
জনসংখ্যার উপাত্ত
উপজেলার মোট জনসংখ্যা ২,৬৪,৪৬১ জন, তন্মধ্যে পুরুষ ১,৩৩,৭৩৭ জন, নারী ১,৩০,৭২৪ জন। জনসংখ্যার ঘনত্ব প্রতি বর্গকিলোমিটারে ২,১৭৪ জন।
শিক্ষা
শিক্ষা ক্ষেত্রে এই উপজেলা অতি উন্নত। এজন্য পুরো রংপুর বিভাগে সৈয়দপুর শিক্ষানগরী হিসেবে বেশ পরিচিত। পার্শ্ববর্তী সকল উপজেলা এমনকি জেলা সদর থেকেও এটি উন্নত।এখানকার শিক্ষাপ্রতিষ্ঠান গুলো বরাবরই দিনাজপুর বোর্ডে শীর্ষ স্থান দখল করে।এখানের উল্লেখযোগ্য শিক্ষাপ্রতিষ্ঠান গুলো হলো,বাংলাদেশ আর্মি বিজ্ঞান ও প্রযুক্তি বিশ্ববিদ্যালয়,সৈয়দপুর সরকারি কলেজ,সৈয়দপুর সরকারি বিজ্ঞান কলেজ, ক্যান্টনমেন্ট পাবলিক স্কুল এন্ড কলেজ, সৈয়দপুর , লায়ন্স স্কুল এন্ড কলেজ,সৈয়দপুর আল-ফারুক একাডেমি,সৈয়দপুর,সানফ্লাওয়ার স্কুল এন্ড কলেজ ,সৈয়দপুর, ক্যান্টনমেন্ট বোর্ড হাই স্কুল, সৈয়দপুর, লক্ষনপুর স্কুল এন্ড কলেজ,সৈয়দপুর, সৈয়দপুর পাইলট উচ্চ বিদ্যালয়, সৈয়দপুর মহিলা ডিগ্রী কলেজ।
রেলওয়ে কারখানা
মূলত রেলওয়ে কারখানাকে কেন্দ্র করে সৈয়দপুর শহরের গোড়া পত্তন হয়। এ রেলওয়ে কারখানাটি ১৮৭০ সালে প্রতিষ্ঠিত হয়। অধিবাসীদের অধিকাংশই ব্যবসায়ী এবং বিভিন্ন ব্যবসা ও শিল্প কারখানায় দক্ষ শ্রমিক ও কারিগর। এদের উৎপাদিত সামগ্রী দেশ ও বিদেশে সমাদৃত হয়েছে। রেলওয়ে সূত্রমতে ১৮৭০ সালে তৎকালীন আসাম-বেঙ্গল রেলওয়ের বৃহত্তম এ কারখানাটি গড়ে ওঠে। এর পাশেই একই সময় প্রায় ১৮ একর জমির উপর গড়ে তোলা হয় গুরুত্বপূর্ণ সেতু কারখানাটি (ব্রিজ ওয়ার্কশপ)। এর উদ্দেশ্য হলো সারাদেশের রেলপথে যেসব ব্রিজ, কালভার্ট রয়েছে তার উপকরণ, নির্মাণ ও স্থাপন এবং সরবরাহকরণ। এই সেতু কারখানাটির মাধ্যমে পশ্চিমাঞ্চল প্রায় দুই হাজার সেতু কালভার্ট মেরামত হচ্ছে। এর অন্যতম হলো পাবনার পাকশীতে অবস্থিত রেলওয়ে স্থাপনা হার্ডিঞ্জ ব্রিজ ও লালমনিরহাটের তিস্তা রেল সেতু। বর্তমানে ওই কারখানাটিতে কাজ হয় রেল সেতুর গার্ডার নির্মাণ, রেলওয়ে স্থাপনার জন্য পানির ট্যাংক নির্মাণ, রেললাইনের জন্য পয়েন্ট অ্যান্ড ক্রেসিং ও ট্যাঙ্ক রেল সেটআপ এবং হার্ডিঞ্জ সেতুর জন্য এক্সপাঞ্জ সুইচ নির্মাণ। এছাড়াও সীমাবদ্ধতার মধ্যেও ওই সেতু কারখানায় রেলের সেতু ও কালভার্ট মেরামত ও রক্ষণাবেক্ষণ অব্যাহত রয়েছে।
রোজিশা শাহী ঠকুরি
রোজিশা শাহী ঠকুরি (रोजिशा शाही ठकुरी) নেপালি মডেল এবং অভিনেতা। তিনি মিস নেপাল আর্থ ২০১৩ এর বিজয়ী ছিলেন তিনি ফিলিপাইনে অনুষ্ঠিত মিস আর্থ ২০১৩ -তে নেপালের প্রতিনিধিত্ব করেছিলেন।
২০০২ কলকাতা আমেরিকান কালচারাল সেন্টার জঙ্গি হানা
ভারতীয় সময় সকাল ৬টা ১৫ মিনিট নাগাদ দুই জঙ্গি শাল মুড়ি দিয়ে মোটরসাইকেল চেপে আমেরিকান সেন্টার ভবনে প্রবেশের চেষ্টা করে। তারা চেকপয়েন্টে না থেমে একটি একে-৪৭ বন্দুক থেকে পুলিশ কর্মীদের দিকে গুলি ছুঁড়তে শুরু করে। পুলিশেরাও পালটা গুলি চালায়। মৃত চার পুলিশ কর্মী কলকাতা পুলিশের কনস্টেবল। অপর এক মৃত নিরাপত্তা কর্মী বেসরকারি নিরাপত্তা সংস্থা গ্রুপ ফোরের কর্মী। জঙ্গি হানায় মৃত কনস্টেবলরা হলেন পীযূষ সরকার, উজ্জ্বল বর্মণ, সুরেশ হেমব্রম ও অনুপ মণ্ডল। এঁরা কলকাতা শসস্ত্র পুলিশ বাহিনীর পঞ্চম ব্যাটেলিয়নের কর্মী ছিলেন।
ভীমা নদী
গ্রীষ্মের মৌসুমে নদীটি সোনায় পরিণত হওয়ার প্রবণতা রয়েছে। ২০০৫ সালে সোলাপুর, বিজয়পুর ও কলবুর্গি জেলায় ভয়াবহ বন্যা হয়েছিল। নদীটিকে চন্দ্রভাগা নদীও বলা হয়, বিশেষ করে পন্ধরপুরে, কারণ এটি চাঁদের আকৃতির মতো।
২০০২ কলকাতা আমেরিকান কালচারাল সেন্টার জঙ্গি হানা
এই জঙ্গি হানার চারদিন পর সালিম ও জাহিদ নামে দুই জন জঙ্গি ঝাড়খণ্ড রাজ্যের হাজারিবাগে দিল্লি পুলিশের একটি দলের সঙ্গে সংঘর্ষে নিহত হন। এই দুই জঙ্গির মৃত্যুকালীন জবানবন্দী থেকে পুলিশ জানতে পারে, আমেরিকান সেন্টারে জঙ্গি হানার সঙ্গে আফতাব আনসারি জড়িত।
২০০২ সালের ২৩ জানুয়ারি দুবাই থেকে এই জঙ্গি হানার প্রধান অভিযুক্ত আফতাব আনসারি ওরফে ফারহান মালিক গ্রেফতার হন। ২০০২ সালের ৯ ফেব্রুয়ারি তাকে ভারতে নিয়ে আসা হয়। আনসারি পাকিস্তানি ভ্রমণ নথি নিয়ে ঘুরছিলেন। তার পাসপোর্ট নম্বর ছিল জে ৮৭২১৪২। এটি ২০০০ সালের ফেব্রুয়ারি মাসে লাহোর থেকে ইস্যু করা হয়েছিল। এই পাসপোর্টে তার নাম ছিল শাফিক মোহাম্মদ রানা।
২০০৫ সালের ২৮ এপ্রিল বিশেষ সি.বি.আই আদালত আফতার আনসারি ও অন্য ছয় জঙ্গিকে এই হানার জন্য দোষী সাব্যস্ত করে। ভারতীয় দণ্ডবিধির ১২১ নং ধারা অনুসারে, রাষ্ট্রের বিরুদ্ধে যুদ্ধ ঘোষণার অপরাধে আফতাব আনসারি ও জামিলুদ্দিন নাসিরের মৃত্যুদণ্ড হয়। অন্য ছয় দোষীর নাম হল রেহান আলম, মাশারাত হোসেন, আদিল হাসান, হসরত আলম ও শাকির আখতার।
২০১০ সালের ৫ ফেব্রুয়ারি কলকাতা হাইকোর্ট আফতাব আনসারি ও আমিলুদ্দিন নাসিরের মৃত্যুদণ্ডের নির্দেশে স্থগিতাদেশ জারি করে। তৎসহ অন্য তিন অভিযুক্তের ফাঁসির বদলে সাত বছরের কারাদণ্ড জারি করা হয়।
তোতা-কাহিনী
তোতা-কাহিনি রবীন্দ্রনাথ ঠাকুরের ছোটগল্পগুলোর মধ্যে একটি।
২০২২ পাকিস্তানের সাংবিধানিক সংকট
তাই, সুরি উল্লেখ করেছেন যে এই প্রস্তাবের সমর্থনে বৈদেশিক শক্তি জড়িত থাকার কারণে এই প্রস্তাবটি পাকিস্তানের সংবিধানের ৫ নং অনুচ্ছেদ লঙ্ঘন করেছে। এর শীঘ্রই, খান জাতির উদ্দেশে এক ভাষণে ঘোষণা করেন যে তিনি রাষ্ট্রপতি আরিফ আলভিকে তার বিরুদ্ধে অনাস্থা প্রস্তাব খারিজ করার পর সংসদ ভেঙে দেওয়ার পরামর্শ দিয়েছেন। তাই একই দিনে সংবিধানের ৫৮ অনুচ্ছেদ অনুযায়ী প্রধানমন্ত্রীর পরামর্শে রাষ্ট্রপতি জাতীয় সংসদ ভেঙে দেন।
সংসদ ভেঙে দেওয়ার পদক্ষেপটি বিশেষত বিতর্কিত কারণ অনুচ্ছেদ ৫৮-তে এর স্পষ্ট উল্লেখ রয়েছে যে, একজন প্রধানমন্ত্রী "যার বিরুদ্ধে জাতীয় পরিষদে অনাস্থা ভোটের জন্য একটি প্রস্তাবের নোটিশ দেওয়া হয়েছে কিন্তু ভোট দেওয়া হয়নি" রাষ্ট্রপতিকে জাতীয় পরিষদ বাতিল করার পরামর্শ দেওয়ার জন্য পূর্বে উল্লিখিত ক্ষমতা নেই। পরে দিনে, পাকিস্তানের প্রধান বিচারপতি (সিজেপি) উমর আতা বন্দিয়াল দেশের চলমান পরিস্থিতি নিয়ে স্বতঃপ্রণোদিত হয়ে নোটিশ করেন। প্রধান বিচারপতি বান্দিয়াল, বিচারপতি ইজাজুল আহসান ও বিচারপতি মুহাম্মদ আলী মজহারের সমন্বয়ে গঠিত সুপ্রিম কোর্টের তিন সদস্যের বেঞ্চ মামলার শুনানি করেন এবং বলেন, আদালত ডেপুটি স্পিকারের পদক্ষেপ পর্যালোচনা করবে। একই দিনে, জাতীয় পরিষদে সম্মিলিত বিরোধী দলের একটি সমান্তরাল অধিবেশন অনুষ্ঠিত হয় এবং সভা মুলতবি হওয়ার পর ইমরান খানের বিরুদ্ধে অনাস্থা ভোট পাস করে, এটি ১৯৭ ভোটে সফল ঘোষণা করে।
৪ এপ্রিল মন্ত্রিপরিষদ সচিবালয় একটি বিজ্ঞপ্তি জারি করে যে ইমরান খান "অবিলম্বে পাকিস্তানের প্রধানমন্ত্রীর পদের দায়িত্ব থেকে সরে এসেছেন"।তবে একই দিনে রাষ্ট্রপতির কার্যালয় থেকে জারি করা একটি বিরোধী বিজ্ঞপ্তিতে, ইমরান খান তত্ত্বাবধায়ক প্রধানমন্ত্রী নিয়োগ না হওয়া পর্যন্ত প্রধানমন্ত্রী হিসাবে তার দায়িত্ব পালন চালিয়ে যাবেন।
৯ এপ্রিল ইমরান খান তার শাসনের উপর অনাস্থা ভোট স্থগিত করে দেন, যদিও সুপ্রিম কোর্টের আইনগতভাবে বাধ্যতামূলক রায় ছিল যে ভোটটি অবশ্যই এগিয়ে যেতে হবে। ওই দিন অ্যাটর্নি জেনারেল খালিদ জাভেদ খান পদত্যাগ করেন।জাতীয় পরিষদের স্পিকার ও ডেপুটি স্পিকার মধ্যরাতের কিছু আগে পদত্যাগ করেন যার ফলে জাতীয় পরিষদের সাবেক স্পিকার আয়াজ সাদিক চেয়ারম্যান পদে পদত্যাগ করেন।
১০ এপ্রিল মধ্যরাতের কিছু পরেই, জাতীয় পরিষদ সফলভাবে একটি অনাস্থা প্রস্তাব পাস করে, যার ফলে খানকে পাকিস্তানের প্রধানমন্ত্রীর পদ থেকে ক্ষমতাচ্যুত করা হয় এবং তাকে পাকিস্তানের প্রথম প্রধানমন্ত্রী হিসাবে অনাস্থা ভোটের মাধ্যমে পদ থেকে অপসারণ করা হয়।
সুলভ সমাচার
সুলভ সমাচার ছিল কলকাতা থেকে প্রকাশিত একটি বাংলা সাপ্তাহিক পত্রিকা। ১৯ শতকের বাংলায় অগ্রণী সাংবাদিকদের উদ্যোগ এটি প্রকাশিত হতো।
সস্তা সংবাদপত্র
১৮৭০ সালের ১৬ নভেম্বর সুলভ সমাচার শুরু হয়। এটির দাম ছিল এক পিস (মুদ্রার ক্ষুদ্রতম একক)। জনসাধারণের কাছে তথ্য পৌছানোর জন্য এই সস্তা জার্নালের প্রথম সম্পাদক ছিলেন উমানাথ গুপ্ত। তখন কলকাতায় প্রায় ডজন খানেক একই ধরনের সংবাদপত্র ছিল।
প্রাথমিকভাবে ১,০০০ কপি ছাপা হয়েছিল। প্রচলনের দুই সপ্তাহে ৫,০০০ এবং দুই মাসে সংখ্যা ৮,০০০-এ পৌছায়। পত্রিকার পাঠক ছিলো সাধারণ মানুষ যারা তাদের আশেপাশে ঘটছে এমন ঘটনাগুলির জানার জন্য আগ্রহের সাথে পড়তো।
প্রাথমিকভাবে বিজ্ঞান ও বৈজ্ঞানিক ব্যাখ্যা, মানবদেহের রোগ ও তাদের প্রতিকার এবং দ্রব্যমূল্য, শহর ও গ্রামাঞ্চলের সাধারণ খবর ছাড়াও সাপ্তাহিকটি কৃষকদের করুণ অবস্থা, প্রশাসনিক ব্যবস্থা, সাধারণ মানুষের উন্নতি ও শিক্ষার ব্যবস্থা, জমিদারি প্রথার অপব্যবহার এবং জমিদারদের শোষণ, ব্রিটিশ প্রশাসনের অপব্যবহার, বৃটিশ প্রশাসনের গুরুত্ব ইত্যাদি বিভিন্ন বিষয় নিয়ে কাজ করেছিল।
দ্য সেন্স অব অ্যান এন্ডিং
দ্য সেন্স অব অ্যান এন্ডিং (The Sense of an Ending) ব্রিটিশ লেখক জুলিয়ান বার্নস রচিত ২০১১ সালের ইংরেজি উপন্যাস। এটি বার্নসের নিজের নামে লিখিত ১১তম উপন্যাস, যা ২০১১ সালের ৪ঠা আগস্ট যুক্তরাজ্যে প্রকাশিত হয়। টনি ওয়েবস্টার নামক একজন অবসরপ্রাপ্ত ব্যক্তি এই উপন্যাসের গল্প বর্ণনা করেন, যিনি কীভাবে অ্যাড্রিয়ান ফিনের সাথে বিদ্যালয়ে তার সাক্ষাৎ হয়েছিল এবং তারা আজীবন বন্ধু থাকার প্রতিজ্ঞা করেন তার স্মৃতিচারণ করেন। ২০১১ সালের অক্টোবরে দ্য সেন্স অব অ্যান এন্ডিং বুকার পুরস্কার লাভ করেন। পরের মাসে এটি উপন্যাস বিভাগে কস্টা বুক পুরস্কারের মনোনয়ন লাভ করে।
প্রকাশনার ইতিহাস
দ্য সেন্স অব অ্যান এন্ডিং বার্নসের ১১তম উপন্যাস। এটি ২০১১ সালের ৪ঠা আগস্ট শক্তমলাটে প্রকাশিত হয়। বইটি যুক্তরাজ্যে র‍্যান্ডম হাউজ (জোনাথন কেপ প্রকাশনী নামে) থেকে প্রকাশিত হয়। এটি ২০১১ সালের অক্টোবর মাসে মার্কিন যুক্তরাষ্ট্রে র‍্যান্ডম হাউজের নফ পাবলিশিং গ্রুপ থেকে প্রকাশিত হয়। নফ বইটি বুকার পুরস্কারের ক্ষুদ্রতালিকার জন্য জমা দেয়। সুজান ডিন দ্য সেন্স অব অ্যান এন্ডিং বইটির নকশা করেন।
উপযোগকরণ
এই উপন্যাস অবলম্বনে একই নামের চলচ্চিত্র নির্মিত হয়। ২০১৭ সালের ৫ই জানুয়ারি ক্যালিফোর্নিয়ার পাম স্প্রিংসে অনুষ্ঠিত পাম স্প্রিংস আন্তর্জাতিক চলচ্চিত্র উৎসবের উদ্বোধনী চলচ্চিত্র হিসেবে এই চলচ্চিত্রটির প্রথম বিশ্ব প্রদর্শনী হয়। ২০১৭ সালের ১০ই মার্চ চলচ্চিত্রটির সীমিত মুক্তি হয়। চলচ্চিত্রটি পরিচালনা করেন রিতেশ বাত্রা এবং চিত্রনাট্য লিখেন নিক পেইন। এতে শ্রেষ্ঠাংশে অভিনয় করেন মিশেল ডকারি, এমিলি মর্টিমার, জিম ব্রডবেন্ট, শার্লট র‍্যাম্পলিং, ও হ্যারিয়েট ওয়াল্টার।
সার্দিনিয়া
থাম্ব|392x392পিক্সেল|Sardinia সার্দিনিয়া (সার্দিনিয়া ভাষায় সার্দিনিয়া;  ইতালীয় ভাষায় সার্দেগনা) পশ্চিম ভূমধ্যসাগরের কেন্দ্রে অবস্থিত একটি ইতালীয় দ্বীপ।
সার্দিনিয়ার আয়তন ২৪,০৯০ বর্গকিমি এবং ২০১৩ সালে এর জনসংখ্যা ছিল ১৬,০০,০০০ জন।
দ্বীপের দক্ষিণে অবস্থিত ক্যালার শহর হল এর রাজধানী।
টর ফোন
টর ফোন হচ্ছে একটি স্মার্টফোন যা টর নেটওয়ার্ক দিয়ে সব ইন্টারনেট সংযোগ চালায়। ২০১৬ সালে মুক্ত করা একটি প্রোটোটাইপ ফোন ছিল টর প্রকল্প এর তৈরি প্রথম টর ফোন স্মার্টফোন, যা ব্যবহারকারীদের গোপনীয়তার জন্য টরের মাধ্যমে ইন্টারনেট সংযোগ নেয়া যেত। ২০১৪ সালে টর ফোনে কাজ শুরু হয়, এবং ২০১৬ সালে একটি টর প্রকল্প একটি "টর-সক্ষম অ্যান্ড্রয়েড ফোন প্রোটোটাইপ" ঘোষণা করে। প্রকল্পটির নেতৃত্বে ছিলেন মাইক পেরি, যিনি টর ব্রাউজারের কর্মকর্তা।
পটভূমি
টোর ফোনটি টর নেটওয়ার্কের মাধ্যমে ইন্টারনেট সংযোগগুলি রুট করার জন্য একটি স্মার্টফোনকে বোঝায়, উদাহরণস্বরূপ অরবট অ্যাপ্লিকেশন এবং অ্যান্ড্রয়েড ভিপিএন সেটিংস ব্যবহার করে, যদিও ডেভেলপার মাইক পেরি অনুসারে, অ্যান্ড্রয়েডের ভিপিএন এপিআইগুলি সুরক্ষিত ছিল না এবং বুটে ডেটা ফাঁস হতে পারে, যা অরবটকেও প্রভাবিত করে। প্রোটোটাইপ টোর ফোনটি কপারহেডস-এর উপর ভিত্তি করে তৈরি হয়েছিল, যা অতিরিক্ত সুরক্ষা বৈশিষ্ট্য যুক্ত করেছিল।
সংশ্লিষ্ট প্রকল্প
২০১৫ সালের জানুয়ারিতে ডেভিড ব্রিগস এবং নিক স্প্রিগস ইন্টারনেট ব্রাউজিংয়ের বেনামে এবং ব্যক্তিগতকরণের জন্য "রুটেড টোর এনক্রিপশন" সহ একটি অ্যান্ড্রয়েড ভিত্তিক ফোন, বোস ফোন তৈরি করতে একটি ব্যর্থ ইন্ডিগোগো প্রচারণা শুরু করেছিল।
আরো দেখুন
রেপ্লিকেন্ট (অপারেটিং সিস্টেম)
যাত্রীবাহী জাহাজ
যাত্রীবাহী জাহাজ হচ্ছে ব্যবসায়ী জাহাজ, যার প্রাথমিক কাজ সমুদ্রে যাত্রী বহন করা। এই শ্রেণিবিন্যাসের মাঝে কার্গো জাহাজ নেই যা স্বল্প সংখ্যক যাত্রী থাকার বাবস্থা করতে পারে যেমন খুবই সাধারণ সমুদ্রে সর্বসাকুল্যে ১২ জন যাত্রী বহনকারী মালবাহী জাহাজ যার মাল বহনের তুলনায় যাত্রী পরিবহন গৌণ। বিভিন্ন প্রকারের মধ্যে আছে নকশাকৃত বিভিন্ন শ্রেণীর যাত্রী বাহী এবং মালবাহী জাহাজ। কিছুদিন আগে পর্যন্তও পারতপক্ষে সকল সামুদ্রিক লাইনার চিঠি, মাল দ্রুত পরিবহন করতো এবং অন্যান্য কার্গো যাত্রীদের ভ্রমণকারীর মালপত্র বাবস্থাপনার জন্যে সমর্থ ছিল পণ্যসম্ভার রাখা, ভার-উত্তোলন যন্ত্র, কিং পোস্টস অথবা অন্যান্য যন্ত্রের। শুধুমাত্র কিছু দিন আগে সকল ক্রুজ জাহাজ এবং সামুদ্রিক লাইনারের এই ক্ষমতা সরিয়ে ফেলা হয়েছে।
সাধারণভাবে যখন যাত্রীবাহী জাহাজ সমুদ্র বাণিজ্যের অংশ তখন যাত্রীবাহী জাহাজ সৈন্যবাহী জাহাজ হিসেবেও ব্যবহার করা হয় এবং যখন এই কাজে ব্যবহার করা হয় তখন এদেরকে নৌ জাহাজে উন্নিত করা হয়।
প্রকার
যাত্রীবাহী জাহাজের মধ্যে আছে ফেরি, যেগুলো দিনে অথবা রাতে সমুদ্রের মধ্যে ছোট ভ্রমণের জন্য যাত্রী অথবা যানবাহন পরিবহন করে। (সড়ক অথবা রেল যাই হোক না কেন); সামুদ্রিক লাইনার গুলো সাধারণত যাত্রী অথবা যাত্রীর কার্গো জাহাজ যা যাত্রী এবং প্রায়ই কার্গো পরিবহন করে এবং ক্রুজ জাহাজ প্রায়ই দুতরফা সফরের যাত্রী পরিবহন করে যেখানে সফরটি নিজে এবং জাহাজের আকর্ষণ ও বন্দর দর্শন হচ্ছে এর প্রধান আকর্ষণ।
একটি সামুদ্রিক লাইনার যাত্রীবাহী জাহাজের একটি ঐতিহ্যবাহী ধরন। একদা এরকম লাইনার জাহাজ গুলো পৃথিবীর সকল বসতিপূর্ণ অংশে নিয়মিত চলাচল করতো। উরজাহাজের যাত্রী এবং বিশেষ কার্গো জাহাজ উন্নতির সাথে সাথে লাইন জাহাজ প্রায় বিলুপ্ত হয়ে গেছে। তবে তাদের কমে যাওয়ার সাথে আনন্দ ও ফুর্তির কারণে সমুদ্র ভ্রমণ বৃদ্ধি পায় এবং ২০ শতকের শেষের দিকে সামুদ্রিক লাইনার গুলো ক্রুজ জাহাজ গুলোকে স্থান ছেরে দেয় যেহেতু সেগুলো আধিপত্য বিস্তারকারী বড় যাত্রীবাহী জাহাজ যা ১০০ থেকে ১০০০ জন মানুষ বহন করে যার সাথে এর কাজের প্রধান এলাকা উত্তর আটলান্টিক সমুদ্র থেকে ক্যারাবীয় সমুদ্রে পরিবর্তিত হয়।
যদিও কিছু জাহাজের উভয় ধরনের বৈশিষ্ট্য আছে তবে দুটির নকশার প্রকৃতিতে পার্থক্য দেখা যায়ঃ সামুদ্রিক লাইনার গুলো গুরুত্ব দেয় দ্রুতি এবং ঐতিহ্যবাহী ব্যায়বাহুল্লতার উপর যেখানে ক্রুজ জাহাজ গুলো গুরুত্ব দেয় সুযোগ-সুবিধাকে (সাঁতরানোর পুল, থিয়েটার, বল কক্ষ, কেসিনো, খেলার সুবিধা ইত্যাদি)। এই অগ্রাধিকার গুলো বিভিন্ন নকশা তৈরি করে। এর সাথে সামুদ্রিক লাইনার গুলো আদর্শগত ভাবে তৈরি করা হয়েছিল ইউরোপ এবং যুক্তরাষ্ট্রের মধ্য দিয়ে আটলান্টিক সমুদ্র পারি দেবার জন্য অথবা এর থেকেও দূরে যেমন দক্ষিণ আমেরিকা অথবা এশিয়া যেখানে ক্রুজ জাহাজ গুলো সাধারণত ছোট রাস্তায় চলাচল করে যার মধ্যে তীরের অথবা দ্বীপে বিরতির সুযোগ থাকে।
বেশ কিছু সময় ধরে পুরনো সামুদ্রিক জাহাজ গুলো থেকে ক্রুজ জাহাজ গুলো ছোট ছিল তবে ১৯৮০ এর দিকে এটি পরিবর্তিত হয় যখন নরওয়েজিয়ান ক্যারাবীয়ান লাইনের ডিরেক্টর নাট কলসটার সবচেয়ে বড় জীবিত লাইনার এস এস ফ্রান্স কে নিয়ে আসে এবং তাকে একটি বিশাল ক্রুজ জাহাজে পরিবর্তন করে যার নাম পুনরায় রাখেন এস এস নরওয়ে। এর সফলতা বড় ক্রুজ জাহাজের বাজার প্রদর্শন করে। একই শ্রেণীর আরও বড় জাহাজের নির্দেশ দেয়া হয় যতক্ষণ পর্যন্ত না সুনারদ লাইনার রানী এলিজাবেথ কে তার সবচাইতে বড় যাত্রীবাহী জাহাজ  এর ৫৬ বছরের শাসন থেকে সিংহাসনচ্যুত না করে। (একটি সিংহাসনচ্যুতী যা একই অবস্থানের আরও অনেক গুলোর সিংহাসনচ্যুতী ঘটায়)।
উভয় RMS রানী এলিজাবেথ ২ (৩=২) (কিউ ই ২) (১৯৬৯) এবং তার উত্তরাধিকারী সুনারদের পতাকাধারী হিসেবে RMS রানী মেরি ২ (কিউ এম ২ ), যা সেবাতে আসে ২০০৪ সালে তা ছিল সংকর নির্মাণ। যেমন অ্যাটলানটিক পাড়ি দেয় এমন সামুদ্রিক লাইনার, তারা দ্রুত এবং মজবুত ভাবে তৈরি কৃত লাইন আটলান্টিক এর তীব্রতা থেকে বাচার জন্য। তবে উভয় জাহাজই এর বাজারে সুযোগ সুবিধা রেখে ক্রুজ জাহাজ হিসেবে ব্যবহারের উপযোগী করে নকশাকৃত। রাজকীয় ক্যারিবিয়ান লাইন থেকে কিউ এম ২ বাতিল হয়ে যায় সমুদ্রের স্বাধীনতা দ্বারা যা সবচাইতে বড় তৈরিকৃত যাত্রীবাহী জাহাজ; যাইহোক কিউ এম ২ এখন পর্যন্ত সবচেয়ে বড় সামুদ্রিক লাইনার এর রেকর্ড ধরে আছে।  সমুদ্রের স্বাধীনতা  ২০০৯ এর অক্টোবরে বাতিল হয়ে যায় সমুদ্রের মরুদ্যান দ্বারা।
আকারের ব্যাপ্তি
রীতিনীতি এবং বেশি সময় ব্যবহারের জন্য অসামরিক যাত্রীবাহী জাহাজের আকার পরিমাপ করা হয় সহজবোধ্য টনের হিসাবে, যা একটি মাত্রাবিহিন পরিমাণ যা হিসাব করা হয় পুরো জাহাজের আবদ্ধ আয়তনের পরিমাপ করে। গ্রোস টনেজ ওজনের পরিমাপ নয় যদিও এই দুটি ধারণা বিভ্রান্তী ছড়ায়। ওজন পরিমাপ করা হয় সরনের মাধ্যমে, যা সামুদ্রিক জাহাজ পরিমাপের পুরনো পদ্ধতি। নির্দিষ্ট "ওজন" অথবা "সরনের" উপর ভিত্তি করে প্রায়ই একটি যাত্রীবাহী জাহাজকে বর্ণনা করা হয় টনে তবে পরিমাপ কৃত গ্রোস টোনেজ নির্দেশ করে যার এই অর্থে ওজনের সাথে কোন সম্পর্ক নেই।
গ্রোস টনেজকে যাত্রীদের জন্য সবচাইতে গুরুত্ব পূর্ণ পরিমাপ হিসেবে তুলে ধরা হয়েছে যেখানে একটি উঁচু সরণ নির্দেশ করে সমুদ্রে ভালো রাখার সক্ষমতাকে, যেমন প্রতি যাত্রীর জন্য গ্রোস টনেজ – যাত্রী/খালি স্থান অনুপাত – একটি জাহাজের ব্যাপকতার ধারণা প্রদান করে, ক্রুজ জাহাজের একটি গুরুত্বপূর্ণ বিবেচনা হিসেবে জাহাজের সুবিধাকে গুরুত্বপূর্ণ মনে করা হয়।
গ্রোস টনেজ সাধারণত সরনের থেকে অনেক বড় মান। এটি সব সময়ের ঘটনা ছিল না; কাজ অনুযায়ী জাহজের প্রকৌশল এবং স্থাপত্তে পরিবর্তন আসে, বড় যাত্রীবাহী জাহাজের গ্রোস টনেজ এর মান বিশাল পরিমাণে বৃদ্ধি পেয়েছে, যেখানে এই ধরনের জাহাজের সরন বারে নি। আরএমএস টাইটানিক এর, তালিকা অনুযায়ী গ্রোস টনেজ হচ্ছে ৪৬,৩২৯ জিআরটি তবে সরণ বলা হয়েছে ৫২,০০০ টনের উপরে, সমকালীন ১০০,০০০ &ndash থেকে ভারী ; ১১০,০০০ জিটি ক্রুজ জাহাজ যারা সরিয়ে থাকে শুধুমাত্র প্রায় ৫০,০০০। একই ভাবে সুনারদ লাইন RMS রানী মেরী এবং RMS রানী এলিজাবেথ প্রায় ৮১,০০০ জিটি তবে সরণ ৮৩,০০০ টন, সরনের ক্ষেত্রে নতুন ১৪৮,৫২৮ জিটি উত্তরসূরি থেকে বেশি পার্থক্য নেই, RMS রানী মেরী ২, যার সম্ভাব্য সরণ ধরা হয় প্রায় ৭৬,০০০ টন  ২০০৯ সালের প্রথম মরূদ্যান শ্রেণীর জাহাজ সাগরের মরুদ্দান সম্পূর্ণ হওয়ার সাথে, ১৯৩০ এর সুনারদ  রানী সরনের ডিক দিয়ে ছাড়িয়ে যায় জেহেতু মরূদ্যান জাহাজ গুলোর সরণ ধারণা জরা হয় ১০০,০০০ টন।
যাইহোক গ্রোস টনের পুরনো এবং ঐতিহাসিক পরিমাপে নতুন বড় জাহাজ গুলোর আকৃতিতে আমুল বৃদ্ধি আসে। সাগরের মরূদ্যান এর পরিমাপ ২২৫,০০০ জিটি এর থেকে বেশি যা ১৯৯০ শতকের শেষের দিকের সবচাইতে বড় ক্রুজ জাহজ থেকে দুই গুন বড়।
সুরক্ষা বিধি
যাত্রীবাহী জাহাজের দুটি প্রধান ইন্টারন্যাশনাল মেরিটাইম অর্গানাইজেশনের প্রয়োজনঃ  জাহাজে আরোহণের ২৪ ঘণ্টার মধ্যে যাত্রী জড় করা (...)  এবং  ত্যাগ করনের নির্দেশ চিহ্ন দেয়ার ৩০ মিনিটের মধ্যে সম্পূর্ণ রূপে ত্যাগ করা.
নকশা বিবেচনা
যাত্রীবাহী জাহাজ যেগুলোতে ব্যাকআপ জেনারেটর নেই তারা প্রকৃতপক্ষে কষ্টে ভোগে পানি, শীতলীকরণ এবং পয়নিষ্কাসন বাবস্থা কম থাকার কারণে যখন জরুরী অবস্থা অথবা আগুনের কারণে মূল ইঞ্জিন নষ্ট হয়ে যায়। নাবিকদলের কাছে বিদ্যুৎ দ্বারা চালিত যন্ত্রপাতির জন্য শক্তি অপ্রাপ্য হয়ে যায়। জাহাজ চালানোর একটি উপযোগী ব্যাকআপ প্রক্রিয়ার অভাবে অশান্ত সমুদ্রে পানির উপর একে মৃত বলা যেতে পারে এবং ফলাফলে জাহাজটি হারিয়ে যায়। ২০০৬ সালের সংশোধিত যাত্রীবাহী জাহাজের নিরাপত্তা মান এই সমস্যাগুলোকে তুলে ধরে এবং যারা এই ক্ষমতা রাখে না তাদেরকে ২০১০ এর জুলাই এর মধ্যে নিরাপদ ভাবে বন্দর কর্তৃপক্ষের কাছে ফেরত আসতে বলা হয়; যাইহোক ২০১৩ সালেও এই ক্ষমতা ছারাই অনেক জাহজ এই সেবা দিয়ে আসছে।
১লা অক্টোবর। ২০১০ এর পর থেকে সাগরে জীবনের নিরাপত্তার আন্তর্জাতিক কনভেনশন (এসওএলএএস) পরামর্শ দেয় যাত্রীবাহী জাহাজ যেগুলো আন্তর্জাতিক পানির উপর চলে সেগুলকে উন্নত করতে হবে নতুবা দাহ্য পদার্থ বাদ দিতে হবে। এটি বিশ্বাস করা হয় ১৯৮০ সালের আগে তৈরিকৃত জাহাজের কিছু মালিক এবং চালকেরা, যেগুলোর উন্নতি অথবা বাতিলের প্রয়োজন ছিল সেগুলো জাহাজকে বিধিনিয়ম সহকারে চালাতে সক্ষম হবে না। ফ্রেড অলসনের কালো রাজপুত্র, ১৯৬৬ সালে তৈরিকৃত এরূপ একটি জাহাজ তবে এটি ভেনিজুয়েলার পানিতে আন্ত দ্বীপের সেবার জন্য বের হয়েছে বলে জানা যায়।
বহিঃ সুরক্ষা বাবস্থা
১৯১৪ সালে আর এম এস টাইটানিক এর ডোবার পর আন্তর্জাতিক আইস প্যাট্রোল গঠিত হয় দীর্ঘদিনের বরফের সাথে জাহাজের সংঘর্ষের সমস্যাকে তুলে ধরার জন্য।
অশোক স্তম্ভ
অশোক স্তম্ভ খ্রিস্টপূর্ব তৃতীয় শতকে মৌর্য্য সম্রাট অশোক দ্বারা স্থাপিত ও ভারতীয় উপমহাদেশের বিভিন্ন অঞ্চলে অবস্থিত বিভিন্ন স্তম্ভের সমষ্টি বিশেষ। পূর্বে বহু সংখ্যক স্তম্ভ নির্মিত হলেও বর্তমানে মাত্র উনিশটি স্তম্ভ অবশিষ্ট রয়েছে, । সাধারণতঃ উচ্চ ও ৫০ টন ওজনের এই স্তম্ভগুলিকে অনেকসময় শত শত মাইল সরিয়ে নিয়ে গিয়ে স্থাপন করা হয়েছিল।